**La Perdita Generacio** (esper. *Stratená generácia*), skrátene **LPG**, vznikla z radikálnej hudobnej skupiny Den Förlorade Generationen zo Švédska, ktorá od roku 2003 spieva v esperante. Vydanie disku *eksenlime* (2006) značilo, že La Perdita Generacio sa stala samostatnou skupinou. Texty skupiny sú všeobecne kritikou spoločnosti a reflektujú záujem skupiny o ekológiu.

LPG koncertovala v Švédsku, Estónsku, Rusku, Poľsku, Slovensku, Dánsku, na Kube a v okupovanom dome v Holandsku. Medzi rokmi 2003 a 2005 LPG každoročne koncertovala na Medzinárodnom kongrese esperantskej mládeže (IJK). Počas IJK v roku 2004 v Kovrove dostali cenu *Plej interesa muzikgrupo* (Najzaujímavejšia skupina). Vydaný disk bol nahraný počas tohto koncertu.

LPG sa zúčastnila celosvetovej hudobnej súťaže „La verda stelo" (Zelená hviezda) Internacia Televido, ktorá bola spustená v roku 2006. LPG dostala druhý najvyšší počet hlasov počas súťaže. V máji 2006 LPG koncertovala trikrát počas spoločného kongresu švédskej a dánskej esperantskej asociácie v Malmö. Koncertuje aj na iných podujatiach.

Od roku 2005 je geografickým centrom skupiny severošvédske mesto Härnösand, kde sa v roku 2007 konalo medzinárodné uvedenie albumu *eksenlime*. V septembri 2008 sa objavil druhý album LPG, *Eksplodigos vian domon*, uvedený počas Oranžového stretnutia organizovaného švédskymi esperantistami.

LPG vydalo svoje CDčká u Gränslösa Kulturföreningen (v slovenčine Kultúrna asociácia bez hraníc), alternatívnej nekomerčnej siete, ktorá vydáva rôznych umelcov. LPG sa tiež stala súčasťou kompilácie *En musikaliska skördefest* (2007), vydanej rovnakým vydavateľstvom. Od roku 2007 spolupracuje s Vinilkosmo, ktorý sa spolupodieľal na vydaní *Eksplodigos vian domon* a *Ĉiamen plu*.

Počas pôsobenia LPG sa v skupine vystriedalo viacero ľudí z viacerých krajin, medzi nimi: Anna Burenius, Jon Johnson, Karolina Hagegård, Tomas Q Nilsson, Jonas Dalmose, Mathias Dalmose, KarinMalin Ekström, Karin Nordström, Viktor Söderkvist, Ksenya Prilepskaya, Robin Rönnlund, Anna Ekman, Malak Awad, Daniel von Gertten, Camille Delepierre, Andreas Nilsson, Gus Loxbo, Amanda Lind, Anne Hagström, Hendrik Lönngren a Magnus Persson.

Od roku 2009 sa LPG zmenšovalo a často koncertujú v dvojici, trojici či štvorici, hlavne ľudia spojený s Härnösandom alebo Lundom.

V roku 2011 LPG koncertovalo na Letnej škole esperanta v Nitre. V roku 2013 koncertovalo na 7. ročníku Letnej školy esperanta v Martine.

Diskografia
-----------

* *en Rusio* (2004)
	1. „La Matenrampanto"
	2. „Ĉiuj ni amegas Usonon!"
	3. „La sola vojo"
	4. „Vivas mi"
	5. „LPG prezentas sin"
	6. „Nia fiera policisto"
	7. „Revu viviganto"
	8. „Ĉiu momento estas vojaĝo"

* *eksenlime* (2006)
	1. „Maldormemo Mia"
	2. „La Matenrampanto"
	3. „La Kosma Aventuro"
	4. „Valso kun Komunistino"
	5. „La Pasinta Generacio"
	6. „Ĉiuj ni amegas Usonon"
	7. „Ekde Gernika"
	8. „Pacon de Dio"
	9. „Revu Viviganto"
	10. „Nia Fiera Policisto"
	11. „Ĉiu momento estas vojaĝo"
	12. „Societo de Vivantaj Poetoj"

* *Eksplodigos vian domon* (2008)
	1. „Malantaŭen"
	2. „Iamio bruliĝas"
	3. „Ne normalas, nur kutimas"
	4. „Kapon en la sablo"
	5. „Amokanto"
	6. „Lulkanto por piratoj"
	7. „Fajro kamena"
	8. „Asronado sur tegmento dum helreveno"
	9. „Senpromese, senperfide"
	10. „Mil naŭcent okdek kvar"
	11. „Sub fortepiano en Kiev'"
	12. „Lasta kanto por eta Tingelingo"
	13. „Ĉu timigas la ombro"

* *Ĉiamen plu* (2013)
	1. „Domoarigato"
	2. „Dudek tri"
	3. „Pluku ne la florojn"
	4. „La dizertanto"
	5. „Alia aventuro"
	6. „Televido"
	7. „Ubuntu"
	8. „Ne eblas kalkuli"
	9. „Plastokanto"
	10. „Riveretoj ĉe mi"
	11. „Disfaluntoj"
	12. „Ĉu vi kontentas?"
	13. „Rulu trajn’"

Referencie
----------

1. ↑   *La Perdita Generacio* [online]. Vinilkosmo, [cit. 2013-07-21]. Dostupné online. Archivované 2013-06-22 z originálu. (po francúzsky)
2. ↑   *Cxiamen plu* [online]. Vinilkosmo, [cit. 2013-07-24]. Dostupné online. (esperanto)
3. ↑  KuboF. *Úspešná letná škola esperanta* [online]. SKEJ – Slovenská esperantská mládež, 2011-09-25, [cit. 2012-04-17]. Dostupné online. Archivované 2013-10-12 z originálu.
4. ↑   *Program* [online]. E@I, [cit. 2013-07-22]. Dostupné online. Archivované 2013-07-16 z originálu.
5. ↑  MusicBrainz

Externé odkazy
--------------

* www.laperditageneracio.net Archivované 2013-10-07 na Wayback Machine – oficiálna stránka skupiny

Zdroj
-----

*Tento článok je čiastočný alebo úplný preklad článkov La Perdita Generacio na esperantskej Wikipédii a La Perdita Generacio na francúzskej Wikipédii.*